2 vas wat glo veiligheidswagte doodskietDie toneel waar die veiligheiswagte doodgeskiet is. Twee verdagtes is in hegtenis geneem in verband met die moord op twee veiligheidswagte verlede week in Hillbrow. Die verdagtes is Saterdag in onderskeidelik Hillbrow en Berea in hegtenis geneem, het kapt. Mavela Masondo, woordvoerder van die polisie, gesê. Daar word intussen na nog drie verdagtes gesoek in verband met die dubbelmoord. Die twee veiligheidswagte, onderskeidelik 45 en 50 jaar oud, het Maandagaand op die hoek van Caroline- en Claimstraat in Hillbrow in hul patrollievoertuig gesit toe vyf mense hulle oorval en op hulle begin skiet het. Die twee Chubb-veiligheidswagte is in die bors getref en op die toneel dood verklaar. Die vuurwapen wat gedurende die moorde gesteel is, is intussen deur die polisie teruggevind tydens die inhegtenisneming van die eerste verdagte. Die verdagtes sal na verwagting vandag in die hof op aanklag van moord verskyn.